《集贤宾》
金朝·王哲

仔细曾穷究。想六地众生，强揽闲愁。恰才得食饱，又思量、骏马闲裘。

有骏马，有闲裘。又思量、建节封侯。假若金银过北斗。

置下万顷良田，盖起百尺高楼。儿孙自有儿孙福，莫与儿孙作马牛。

贪利禄。竞虚名，惹机勾。岂知身似、水上浮沤。贪恋气财并酒色，不肯上、钓鱼舟。

荒尽丹田三顷，荆棘多稠。宝藏库、偷盗了明珠，铁灯盏、渗漏了清油。

水银迸散难再收。大丹砂甚日成就。杀曾叮咛劝，劝著后，几曾偢。

苦海深，波浪流。心闲无事却垂钩。呜呼锦鳞终不省，摇头摆尾，姿纵来来，往戏波流。

愚迷子，省贪求。只为针头上名利。等闲白了少年头。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。